open-index/open-wikipedia-markdown huggingface dataset:
Patrice Trovoada

**Patrice Émery Trovoada** (født 1962) er en politiker fra São Tomé og Príncipe som har vært øystatens statsminister i fire perioder på 2000-tallet: Fra februar 2008 til juni 2008; fra august 2010 til desember 2012; fra november 2014 til desember 2018 og fra november 2022 til januar 2025.

## Biografi
Trovoada er født 18. mars 1962 i Libreville, Gabon.  Han er sønn av Miguel Trovoada som var president fra 1991 til 2001, og var oppkalt etter Patrice Lumumba, Kongos første statsminister. Han studerte i Portugal og Frankrike.

Han var utenriksminister fra september 2001 til februar 2002. Han var også oljerådgiver for president Fradique de Menezes fram til Menezes sparket ham i mai 2005 under anklager om at Trovoada hadde misbrukt sin posisjon for å fremme egne forretningsinteresser.

Trovoada er generalsekretær i sentrum-høyrepartiet *Acção Democrática Independente* (Den uavhengige demokratiske aksjon, ADI). Han stilte som presidentkanidat ved presidentvalget i 2006, men tapte da for den da sittende presidenten Fradique de Menezes. Trovoada var den fremste av opposisjonskandidatene og han fikk 38,2% av stemmene.

Den 14. februar 2008 ble Trovoada utnevnt til statsminister av president Menezes etter at Tomé Vera Cruz trakk seg. Trovoadas regjering ble felt i et mistillitsvotum i nasjonalforsamlingen den 20. mai 2008 etter bare tre måneder. Mistillitsforslaget, som var framsatt av *Movimento de Libertação de São Tomé e Príncipe – Partido Social Democrata* (MLSTP–PSD), fikk 30 stemmer. 23 stemte imot og 2 var avholdende. I juni ba Menezes MLSTP/PSD om å danne regjering, og partiet valgte sin leder Joaquim Rafael Branco til statsminister.

Etter parlamentsvalget i 2010 ble Trovoada igjen statsminister fra 14. august 2010, men han måtte gå 13. desember 2012 da regjeringen mistet sitt flertall i parlamentet. Valget i 2014 førte igjen til at Trovoadas parti ADI fikk flertall i parlamentet med sine 33 av 55 seter, og Trovoada tok igjen over som statsminister. Han satt da perioden ut, til 2018.

Trovoada ble på nytt statsminister i november 2022. Den 6. januar 2025 sparket president Carlos Vila Nova regjeringen. Han begrunnet avsettelsen med «langt fravær» og «regjeringens manglende evne til å løse landets problemer». Trovoada kalte avsettelsen «ulovlig» og «ukonstitusjonell». Vila Nova utpekte først Ilza Amado Vaz til ny statsminister, men hun trakk seg og begrunnet det med at hennes lederskap «ikke ville bidra til suksess for offentligheten og harmonisk og fredelig utvikling». Vila Nova utpekte deretter Américo Ramos som ikke ble støttet av ADI, og som ble kritisert for å ignorere flertallet av nasjonalforsamlingen.

## Referanser
Åsmund Solberg

**Åsmund Løvland Solberg** (født 1991) er en norsk musiker (gitar og pedal steelgitar).

Han har musikkutdanning fra Universitetet i Agder og Högskolan för scen och musik i Gøteborg og er hovedsakelig aktiv innen folkemusikk og jazz.

Han har samarbeidet med felespiller Johanne Flottorp siden 2014. Sammen ga de ut albumet *Heimespel* i 2020. For albumet fikk de Folkelarmprisen 2020 i tradisjonelt samspel og ble nominert til Spellemannprisen 2020 i klassen folkemusikk/tradisjonsmusikk. For deres andre album, *Fiskaren* fra 2024, fikk de Spellemannprisen 2024 i klassen tradisjonsmusikk og ble nominert til Folkelarmprisen 2025 i klassen årets album – samsppill/gruppe/ensemble.

Han har også spilt i band som Into the Wild og Skrekk & Guro.
	
## Diskografi
* 2016: *Into the Wild* (Do Music Records) - Into the Wild
* 2017: *Travels* (Abrovinsch Records) - Solbergs Amigos
* 2017: *Lokes Brev Hjem* (Abrovinsch Records) - Into The Wild
* 2019: *Folkemusikk 2.0* (Taragot Sounds) - Skrekk & Guro
* 2020: *Heimespel* (Taragot Sounds) - med Johanne Flottorp
* 2021: *Kjepphest* (Taragot Sounds) - Skrekk & Guro
* 2024: *Fiskaren* (ta:lik Records) - med Johanne Flottorp

## Referanser


## Eksterne lenker
* 
*
Chavannes-de-Bogis

**Chavannes-de-Bogis** er et tettsted og en kommune i distriktet Nyon i kantonen Vaud i Sveits. Kommunen hadde . 

Chavannes-de-Bogis grenser i vest til Frankrike.

## Referanser


## Eksterne lenker
*
Đuro Macut

**Đuro Macut** (født 1963) er en serbisk endokrinolog og politiker som fra april 2025 er statsminister i Serbia.

## Fotnoter


## Referanser
Fresiaveien (Holmestrand)

**Fresiaveien** (1-9, 2-10) er en gate i Sundbyfoss i Holmestrand. Veien har innkjøring fra Hofveien. Fresiaveien krysser Fiolveien mellom husnummer 8 og 9 på sørsiden og husnummer 11 og 12 på nordsiden og svinger sørover til den igjen møter på Fiolveien 1 helt i sør. Veien er asfaltert.

## Referanser
Ilza Amado Vaz

**Ilza Maria dos Santos Amado Vaz** er en politiker fra São Tomé og Príncipe som var øystatens statsminister en kort periode fra 9. til 12. januar 2025. Hun var før det landets justisminister.

## Biografi
Hun er utdannet ved *Universidade de Ciências Sociais* (Universitetet for sosialvitenskap) i Toulouse, Frankrike hvor hun studerte jus. Hun var direktør for *Customs* i São Tomé fra 1999 to 2016. Hun var også professor ved *Universidade Lusíada* i São Tomé.

Amado Vaz engasjerte seg også i politikk som medlem av *Acção Democrática Independente* (Den uavhengige demokratiske aksjon, ADI). I 2014 ble hun utnevnt til justisminister i regjeringen til Patrice Trovoada. Hun var minister til regjeringen måtte gå av i 2018, men ble justisminister på nytt i 2022 da Trovoada dannet ny regjering. Hun var justisminister til 2024.

Den 6. januar 2025 avsatte president Carlos Vila Nova regjeringen Trovoada. Han begrunnet avsettelsen med «langt fravær» og «regjeringens manglende evne til å løse landets problemer». Trovoada kalte avsettelsen «ulovlig» og «ukonstitusjonell». Vila Nova utpekte den 9. januar Ilza Amado Vaz til ny statsminister, men hun trakk seg tre dager senere og begrunnet det med at hennes lederskap «ikke ville bidra til suksess for offentligheten og harmonisk og fredelig utvikling». ADI nominerte Adelino Pereira til ny statsministerkandidat, men Vila Nova pekte istedet ut Américo Ramos som ikke ble støttet av ADI, og som ble kritisert for å ignorere flertallet av nasjonalforsamlingen.

Etter regjeringsskiftet ble Ilza Amado Vaz utenriksminister i Américo Ramos' regjering.

## Referanser
Markebygdene

**Markebygdene** brukes som betegnelse på bebygde områder i skog og dalstrøk mellom fjord og fjell i Nordland og Troms. Bosetningen i disse områdene ble til fra 1600-tallet og utover. Markebygdene ligger ikke ved sjøen, men er likevel orientert mot sjøen og næringslivet der. 

Samenes veidekultur ble splittet opp fra slutten av middelalderen. Noen gjorde seg avhengige av reinhjordene og fulgte sine dyr som nomader mellom vinter- og sommerbeite. Men oppholdet i sommerområdene ved sjøen hadde gitt muligheter for fiske i havet. I tørket tilstand kunne fisken transporteres ved høstflyttingen og selges på svensk side. Noen ble bofaste og det vi seinere har kalt for sjøsamer. Langs kystene var det allerede norsk bosetning i de gamle samefjordene. Men på 1800-tallet var det ikke lenger plass til ny bebyggelse langs fjordene. 

For de som nå ønsket å bli fastboende var «marka», eller «utmarka», like attraktivt. Der kunne de slå seg ned og bygge gammer. Livbergingen kunne være mangfoldig. De kunne drive jakt og fangst i skogen og på sjøen, båtbygging drev noen med, og de kunne drive produksjon av slike ting som årer og øsekar, skåler og trau. Noen deltok i fiskeriene og noen hadde reinsdyr. Tilnærmet alle hadde noen kuer og sauer, tilpasset hva de kunne skaffe av fôr. 

Folk i markebygdene hadde sjelden egen båt; de hyrte seg som lottkarer eller tok arbeid på land i fiskeværa. Noen fisket om sommeren for å selge fisk til pomorene. Det var byttehandel mot mel og never. Folk fra markabygdene deltok mest regelmessig i lofotfiske og fiske på Finnmarka.   

Gállogieddi friluftsmuseum i Evenes representerer denne type bosetning. 

## Referanser
Stortrollvatnet

**Stortrollvatnet** er en mindre innsjø like nordøst for Trollvasstinden i Rauma kommune, nær grensa til Fjord kommune. 

## Referanser




## Eksterne lenker
* Turbeskrivelse, Møre og Romsdal fylkeskommune
Fiolveien

**Fiolveien** eller **Fiolvegen** finnes flere steder i Norge:

**Fiolveien:**
* Fiolveien (Arendal)
* Fiolveien (Asker)
* Fiolveien (Bamble)
* Fiolveien (Bergen)
* Fiolveien (Bærum)
* Fiolveien (Drammen)
* Fiolveien (Eigersund)
* Fiolveien (Enebakk)
* Fiolveien (Fredrikstad)
* Fiolveien (Gjesdal)
* Fiolveien (Hadsel)
* Fiolveien (Holmestrand)
* Fiolveien (Indre Østfold)
* Fiolveien (Jevnaker)
* Fiolveien (Kragerø)
* Fiolveien (Kristiansand)
* Fiolveien (Modum)
* Fiolveien (Nesodden)
* Fiolveien (Oslo)
* Fiolveien (Rakkestad)
* Fiolveien (Rana)
* Fiolveien (Råde)
* Fiolveien (Saltdal)
* Fiolveien (Sandnes)
* Fiolveien (Sarpsborg)
* Fiolveien (Skiptvet)
* Fiolveien (Tønsberg)
* Fiolveien (Øvre Eiker)

**Fiolvegen:**
* Fiolvegen (Eidsvoll)
* Fiolvegen (Elverum)
* Fiolvegen (Gjøvik)
* Fiolvegen (Hamar)
* Fiolvegen (Haugesund)
* Fiolvegen (Hå)
* Fiolvegen (Karmøy)
* Fiolvegen (Klepp)
* Fiolvegen (Levanger)
* Fiolvegen (Lødingen)
* Fiolvegen (Namsos)
* Fiolvegen (Nes)
* Fiolvegen (Nesbyen)
* Fiolvegen (Oppdal)
* Fiolvegen (Porsgrunn)
* Fiolvegen (Strand)
* Fiolvegen (Sør-Fron)
* Fiolvegen (Sør-Odal)
* Fiolvegen (Time)
* Fiolvegen (Tromsø)
* Fiolvegen (Ullensaker)
* Fiolvegen (Vennesla)
* Fiolvegen (Verdal)
Beaverium

***Beaverium*** er en slekt av barkbiller, og systematisk utgjør de en delgruppe av snutebillene (Curculionidae).

## Utseende
Middelsstore (4,1-5,6 millimeter, forholdsvis store til Xyleborini å være), avlange, brunlige barkbiller. Dekkvingene har en flat grop bak.

## Ambrosiabiller
Xyleborini er ambrosiabiller. De fleste barkbiller lever av det saftige sevjelaget (kambiet) mellom barken og veden, men noen borer også innover i veden. En slik gruppe er ambrosiabillene, som ikke ernærer seg av selve veden, men av sopp som de dyrker på veden. I Norge, finnes denne levemåten hos løvtrebarkbille og andre arter av Xyleborus. Tunnelene går gjerne dypt inn mot kjernen i treet. Soppene de dyrker er beslektet med gjærsopp, og de skiller ut en gjær- eller øl-lignende lukt som tiltrekker andre ambrosiabiller til treet. Ved er ganske næringsfattig, men soppene som vokser på den er derimot næringsrike, og det gjør at ambrosiabillene kan fullføre utviklingen sin ganske raskt (3 – 14 uker) i kontrast til andre vedlevende biller som gjerne bruker flere år på utviklingen. De nyklekte billene tar med seg sporer av soppene i spesielle lommer (mycangia) når de flyr ut for starte nye kolonier. Ambrosiabillenes tunneler og deres assosierte sopp kan forringe vedens verdi som tømmer, og ambrosiabiller er derfor regnet som skadedyr på tropiske tømmertrær. 

## Utbredelse
Slekten er utbredt i Sørøst-Asia.

## Systematisk inndeling

* Vingede insekter 
** Orden **[[biller]]** (Coleoptera Linnaeus, 1758)
*** Underorden **[[Polyphaga]]** Emery, 1886
*** Gruppe Cucujiformia Lameere, 1938
**** Overfamilie **[[snute- og barkbiller]]** (Curculionoidea Latreille, 1802)
***** Familien **[[snutebiller]]** (Curculionidae Latreille, 1802)
****** Underfamilie **[[barkbiller]]** (Scolytinae Latreille, 1804)
******* delgruppe **[[Xyleborini]]** LeConte, 1876
******** slekten ***Beaverium*** Hulcr & Cognato, 2009 
********* *[[Beaverium batoensis]]* (Eggers, 1923)
********* *[[Beaverium brevicaudatus]]* Smith, Beaver & Cognato, 2022
********* *[[Beaverium calvus]]* (Schedl, 1942)
********* *[[Beaverium dihingicum]]* (Wood, 1992)
********* *[[Beaverium insulindicus]]* (Eggers, 1923)
********* *[[Beaverium lantanae]]* (Eggers, 1930)
********* *[[Beaverium latus]]* (Eggers, 1923)
********* *[[Beaverium magnus]]* (Niisima, 1910)
********* *[[Beaverium obstipus]]* (Schedl, 1935)
********* *[[Beaverium perplexus]]* (Schedl, 1969)
********* *[[Beaverium rufonitidus]]* (Schedl, 1951)
********* *[[Beaverium rufus]]* (Schedl, 1951)
********* *[[Beaverium sundaensis]]* (Eggers, 1923)
********* *[[Beaverium venustulus]]* (Schedl, 1969)

## Referanser




## Eksterne lenker
*
Richard Estes

**Richard Estes** (født 1932) er en amerikansk maler, kjent for sitt arbeid innen fotorealisme.

Fra 1952 til 1956 studerte han ved Art Institute of Chicago, der han fordypet seg i figurtegning og tradisjonell malerkunst. Etter studiene bosatte han seg i New York og arbeidet som illustratør og layoutdesigner. Om kveldene fortsatte han å male, og fra 1966 viet han seg fullt og helt til sin kunstneriske praksis. I 1972 ble hans verk utstilt både på Veneziabiennalen og documenta.

Estes fokuserer primært på urbane miljøer og skaper realistiske gjengivelser av bylandskap, særlig fra New York. Han er spesielt kjent for sine malerier av butikkvinduer, der refleksjoner av biler og bygninger danner komplekse og forvrengte bilder. Mennesker er nesten helt fraværende i hans verk. I tillegg til malerkunst har Estes også produsert silketrykk.

I 1968 holdt han sin første separatutstilling på Allan Stone Gallery i New York. I dag er hans arbeider en del av samlingene til flere store amerikanske museer.

## Referanser
Sædalsvatnet

**Sædalsvatnet** (*Storevatnet*) er en innsjø i Sande kommune, og den største innsjøen på Gurskøya. Innsjøen er regulert som magasin for Gjerdsvika kraftverk. 

## Referanser
Movatnet (Vanylven)

**Movatnet** er en innsjø helt sør i Vanylven kommune, nær grensa til Vestland fylke. Vatnets utløp er i vest, der Mivasselva renner ned til Haugvatnet i Stad kommune, og deretter ut i sjøen ved Maurstad.

## Referanser
Hiranyagarbha

**Hiraṇyagarbha** (sanskrit; devanagari: हिरण्यगर्भ), «det gyldne egg» eller «verdensegget», er kilden til skapelsen universet eller det manifesterte kosmos i vedisk filosofi. Det nevnes i mandala 10, vers 121 (10.121) av Rigveda, kjent som **[[Hiraṇyagarbha Sūkta]]**. Vers 8 antyder en enkelt skapergud (**, "Han er guden over gudene, og ingen er hans like"), identifisert som prajāpati.

Konseptet om det "gyldne egg" er første gangen nevnt i Vishvakarma Sūkta (RV 10.82.5,6) som avbilder det "primordiale egg" som hvilende på navelen til  vishvakarman. Dette bildet ble senere overført til Vishnu og Surya.

## Referanser
Mikaela Faith Camuta Eriksen

**Mikaela Faith Camuta Eriksen** (født 12. april 2007) er en norsk danser og cheerleader, og har blant annet vunnet spring open 2025 med HCT Bobcats Army, og fått tredje plass i NM 2025 i hip hop formasjon med PS:Crew.  

## Winner av Spring Open 2025
Camuta Eriksen var med i gruppen HCT Bobcats Army, som vant turneringen i divisjonen Senior Cheer Coed Elite. Laget endte opp på en score med 58,7 poeng. Turneringen ble holdt på Nadderud Arena i Bærum, og er en av tre NCL-konkurranser som blir spilt igjennom året.

## Referanser
Budvar aréna

**Budvar aréna** er en ishall og konsertarena i České Budějovice. Den ble innviet i 1946 og har blitt renovert flere ganger, senest i 2002 da den ble totalrenovert. Arenaen har en kapasitet på  tilskuere ved ishockeykamper.

Til daglig er den hjemmebane for ishockeyklubben HC Motor České Budějovice, som spiller i den øverste herredivisjonen for ishockey i Tsjekkia, Extraliga (ELH). Hallen har blitt brukt til flere internasjonale idrettsturneringer, blant annet VM i ishockey for kvinner 2025.

Bryggeriet *[[Budějovický Budvar]]*, kjent for ølmerket Budweiser Budvar, eier rettighetene til arenanavnet.

## Større arrangementer
### Idrett
* 1966 – VM i volleyball for menn 1966 (sammen med Jihlava, Nitra, Pardubice og Praha)
* 2005 – U18-VM i ishockey for menn 2005 (sammen med Plzeň)
* 2025 – VM i ishockey for kvinner 2025

## Eksterne lenker
*
Borgerkrigen i Myanmar fra 2021

**Borgerkrigen i Myanmar 2021** (burmesisk: မြန်မာ့ပြည်တွင်းစစ်) er en pågående borgerkrig som startet i 2021 i Myanmar. Krigen eskalerte betraktelig etter Militærkuppet i Myanmar 2021 og det påfølgende voldelige nedslaget mot antikupp-demonstranter. Den nasjonale enhetsregjeringen National Unity Government i eksil, samt og store etniske væpnede organisasjoner, avviste grunnloven fra 2008 og gikk i stedet heller inn for en demokratisk føderal stat. Regjeringen og andre motstandere av diktaturet er i krig med State Administration Council (SAC). Under jordskjelvet i Myanmar 2025 gjennomførte diktaturet samtidig mange flyangrep på befolkningen i katastrofeområdene og gjorde systematisk om katastrofehjelp til politisk verktøy, På den annen side forberedte, ifølge Shan Herald Agency for News, de etniske væpnede gruppene seg på å angripe og gjenerobre disse områdene.
## Referanser


## Eksterne lenker
* 
*
Odontolabis vollenhoveni

***Odontolabis vollenhoveni*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En stor (hannen ca. 70 millimeter), bred og kraftig, blankt svart hjortebille, dekkvingene brungule med mørk søm. Hannen har stort hode og forstørrede kjever, disse kan være lange og krumme eller korte og brede, men er alltid forholdsvis kraftige hos denne arten. Kjevene har gjerne flere kraftige tenner på innersiden, men mønsteret varierer mye og er ofte nokså ulikt på høyre og venstre mandibel hos samme individ. Hodet har en ganske liten, framoverrettet tann bak hvert fasettøye og en litt større tann på siden lenger bak, hodet har kraftig, grov punktering. Pronotum er rundet med en utstikkende tann på hver side, sterkt innskåret bak denne. Dekkvingene er blanke, noe hvelvede, brungule med et svart midtfelt som noneg ganger omfatter bare sømmen, andre ganger er litt bredere. Beina og undersiden er svarte. Hunnen er bredere, uten forstørrede kjever, hodet med et rundet utskudd under fasettøynene, hodet fint, men tydelig punktert.

## Levevis
Larvene utvikler seg i råtne trestammer.

## Utbredelse
Arten er utbredt på Borneo.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Odontolabini]]*
******* Slekten *[[Odontolabis]]* Hope, 1842 – 44 arter
******** ***Odontolabis vollenhoveni*** Parry, 1864

## Kilder
* Oversikt over artene

## Eksterne lenker
* Bildegalleri over artene, foto: Benjamin Harink
* Bildegalleri
* 
*
Ausserferrera

**Ausserferrera** (retoromansk: *Farera* )  er en landsby og tidligere kommune i regionen Viamala i kantonen Graubünden, Sveits. Den ble i 2008 en del av den nye kommunen Ferrera.

## Referanser


## Eksterne lenker
*
Bieszczady

**Bieszczady** er en fjellkjede i Øst-Beskidene, hovedsakelig lokalisert i Subkarpatiske voivodskap i det sørøstlige Polen. Avhengig av definisjonen omfatter fjellkjeden også tilstøtende fjellområder i Ukraina og Slovakia, som også kan regnes til Skogkarpatene.

Den vestlige grensen til Bieszczady går ved Łupkówpasset mellom Polen og Slovakia. Bieszczady kan deles i en vestlig og østlig del: i følge praksisen om at den østlige grensen går ved Uzjotsky-passet ved den ukrainske grensen, er den høyeste toppen i Vest-Bieszczady Tarnica (1&nbsp;346 moh.) i Polen. Hvis Karpatene i Ukraina øst for Uzjotsky-passet og vest for Vysjkivsky-passet også regnes for å være en del av Bieszczady (Øst-Bieszczady), slik det var vanlig praksis før 1939 da hele området tilhørte Polen, er den høyeste toppen Pikúj (1&nbsp;408 moh.) i Ukraina.

Begrepet Bieszczady brukes nå bare i Polen. Der navnet brukes i Slovakia og Ukraina, refererer det vanligvis bare til den delen av fjellkjeden som ligger i Polen. I Slovakia kalles fjellene Bukovské vrchy (Bukovec-fjellene) og i Ukraina er det etablert forskjellige navn, som for det meste inneholder ordet *Beskid* (ukrainsk: Бескиди).

Den overflatenære geologiske undergrunnen i Bieszczady er hovedsakelig dannet av tertiær sandstein og flysch.

Bieszczady nasjonalpark er en del av UNESCOs østlige karpaterbiosfærereservat (Karpatiske biosfærereservat), opprettet i 1992. Med et område på over  hektar er nasjonalparken den tredje største polske nasjonalparken.

Et spesielt trekk ved Bieszczady er *poloninene*. Dette refererer til de treløse fjellryggene, som hovedsakelig er dekket med gress. Noen poloniner ble tidligere brukt til seterdrift.

## Referanser


## Fotnoter

## Eksterne lenker
*
Linvågvatnet

**Linvågvatnet** er den største innsjøen på øya Tustna i Aure kommune. Vatnets utløp er i vest, der Linvågelva renner den knappe kilometeren ned til sjøen i Linvågen.

Fylkesvei 680 passerer på nordsiden av vatnet, og krysser utløpselva like nedenfor.

## Referanser
Stølvatnet

**Stølvatnet** er en innsjø ved Tingvoll på halvøya mellom Tingvollfjorden og Halsafjorden/Ålvundfjorden i Møre og Romsdal fylke. 

Vatnets utløp er i nordeneden, der Rimstadelva renner den drøye kilometeren ned til Tingvollvågen.
Vatnet er regulert som reservoar for fiskeoppdrettsanlegg ved Rimstad/Tingvoll.

Riksvei 70 følger østsiden av vatnet.

## Referanser
Alondra Rivera

**Alondra Rivera** (født 2001) er en puertoricansk bueskytter.

Hun representerte Puerto Rico under Sommer-OL 2024 i Paris, hvor hun ble utslått i første runde.

## Referanser


## Eksterne lenker
*
Corentin Martins

**Corentin Martins** (født 1969) er en fransk tidligere fotballspiller. 

## Karriereoversikt

## Referanser


## Kilder
* 

## Eksterne lenker
* 
*  Corentin Martins – BDFutbol
Andersvatnet (Surnadal)

**Andersvatnet** er en innsjø mellom Surnadalen og Stor-Bøverdalen i Surnadal kommune. Innsjøen er regulert som magasin for Svorka kraftverk. Konsesjonen gir adgang til regulering 7,9 meter opp og 3,1 meter ned fra naturlig nivå.

## Referanser
Presthusvegen

**Presthusvegen** (1–84B) er en vei på Ranheim og Jakobsli øst i Trondheim, 
som går fra Ranheimsvegen til Jonsvannsveien. 

Veien er oppkalt etter gården Presthus, og passerer gårdene Presthus, Overvik, Tesli (nedre og øvre) og Jakobsli.

## Kilder
*
Gamle Jonsvannsveien

**Gamle Jonsvannsveien** (1–149) er en vei på Moholt, Dragvoll og Stokkan øst i Trondheim som går fra 
Vegamot til Jonsvannsveien. 

Veien er oppkalt i 1997 etter Jonsvannsveien, som denne veien tidligere var en del av. 
Veien oppstod da Jonsvannsveien ble omlagt i forbindelse med forbedret adkomst til NTNU Dragvoll.

Voll gård, Åsvang barnehage, Åsvang skole, Rema 1000 Dragvoll og Dragvoll helse- og vedferdssenter ligger ved 
Gamle Jonsvannsveien.

## Kilder
*
Dalheimslyngen

**Dalheimslyngen** (1–45B) er en blindvei på Jakobsli øst i Trondheim som strekker seg 
nordover fra Gamle Jonsvannsveien. Den har en slyngeformet sløyfe vestover. Flere avstikkere hører med til veien.

Veien er oppkalt i 1967 etter eiendommen Dalheim.

## Kilder
*
Flerden

**Paspels** (retoromansk: *Flearda* )  er en landsby og kommune i regionen Viamala i kantonen Graubünden, Sveits. Kommunen hadde . Stedet ligger på Heinzenbergs åsside vest for elven Hinterrhein, en halvmils kjørevei fra regionens hovedsted Thusis.

## Språk
Det lokale språket i regionen var tidligere sutselvisk retoromansk. Gjennom påvirkning fra de nærliggende Tschappina og Thusis, som ble germanisert henholdsvis på 1300- og 1500-tallet, gikk Flerden på 1800-tallet over til å bli tyskspråklig.

## Religion
Kirken i Flerden ble reformert i 1530-årene. Den katolske minoriteten søker til kirken i Thusis. 

## Utdannelse
Flerden har en grunn- og ungdomsskole, som også brukes av nabokommunene Tschappina og Urmein. Den videregående skolen er i Thusis nede i dalbunnen.

## Arbeidsliv
Nesten halvparten av lønnsarbeidere pendler ut fra kommunen, først og fremst til Thusis og andre nabokommuner. 

## Referanser


## Eksterne lenker
*
Dalheimvegen

**Dalheimvegen** (1–25) er en blindvei på Jakobsli øst i Trondheim som strekker seg 
i to løp vestover og østover fra Dalheimslyngen. 

Veien er oppkalt i 1967 etter eiendommen Dalheim.

## Kilder
*
Mobina Fallah

**Mobina Fallah** (født 1999) er en iransk bueskytter.

Hun representerte Iran under Sommer-OL 2024 i Paris, hvor hun ble utslått i andre runde.

## Referanser


## Eksterne lenker
*
Bhajan Kaur

**Bhajan Kaur** (født 2005) er en indisk bueskytter.

Hun representerte India under Sommer-OL 2024 i Paris, hvor hun ble utslått i åttendedelsfinalen.

## Referanser


## Eksterne lenker
*
Elif Berra Gökkır

**Elif Berra Gökkır** (født 2007) er en tyrkisk bueskytter.

Hun representerte Tyrkia under Sommer-OL 2024 i Paris, hvor hun ble utslått i kvartfinalen.

## Referanser


## Eksterne lenker
*
Andestadvatnet

**Andestadvatnet** er en innsjø mellom Aure og Søvik i Sykkylven kommune.

Vatnets utløp er i vestenden, der Aureelva renner ned til sjøen ved Aure. 

Fylkesvei 5916 (Dalevegen) følger vest- og nordsiden av vatnet i hele dets lengde.

## Referanser
Fürstenau (Graubünden)

**Fürstenau** (retoromansk: *Farschno* )  er en landsby og kommune i regionen Viamala i kantonen Graubünden, Sveits. Kommunen hadde . Den ligger på østre siden av elven Hinterrheins dalgang, og består av to deler:

*Hovedstedet Fürstenau, som fikk kjøpstadrettigheter i 1354, varför kommunen marknadsför sig som "verdens minste by". Bebyggelsen i landsbyen har ikke forandret seg sidan 1800-tallet, og betraktes derfor som en severdighet. 
*Stedet Fürstenaubruck, en knapp kilometer sør for hovedstedet. Det er et gammelt tollsted i tilslutning til broen over elven Albulas utløp i Hinterrhein, men den tapte sin betydelse da den nye hovedvegen i dalen ble bygget på vestre siden av Hinterrhein.

## Språk
Det tradisjonelle språket var sutselvisk retoromansk. Allerede i middelalderen det tyske språket innpass, men helt germanisert kan kommunen ikke sies å ha blitt før etter 1800-tallet.

## Religion
Kirken ble allerede reformert fra 1530. Den katolske minoriteten søker til kirken i nabolandsbyen Almens. 

## Utdannelse
Grunn- og ungdomsskolen er tyskspråklig. Den videregående skolen er i nabokommunen Sils.

## Arbeidsliv
Bare en fjerdedel av lønnsmottakere får inntekten sin i egen kommunen. Den mest omfattende pendlingen går til den nærliggende distriktshovedstedet Thusis og kanton-hovedstaden Chur.

## Referanser


## Eksterne lenker
*
Bernard Ferrer

**Bernard Ferrer** (født 1964) er en fransk tidligere fotballspiller. 

## Karriereoversikt

## Referanser


## Kilder
* 

## Eksterne lenker
*
Arenrath

**Arenrath** er en kommune og landsby i Landkreis Bernkastel-Wittlich i den tyske delstaten Rheinland-Pfalz.

Kommunen inngår i kommunalforbundet Verbandsgemeinde Wittlich-Land sammen med ytterligere 44 kommuner.

## Referenser




## Eksterne lenker
*
Jervell

**Jervell** er en norsk slekt som sannsynligvis har sitt navn fra finsk (*Järvelin*) og som har fostret kjente teologer og leger. Varianter er også *Gørvell*. Pr. april 2025 var det  personer i Norge med Jervell som etternavn. Kjente personer som bærer eller bar dette etternavnet er:

* Anton Jervell (1901&ndash;1987), lege og professor i medisin
** Jak Jervell (1932&ndash;2020), lege og professor i medisin
* Sverre Jervell (1882&ndash;1955), domprost
** Jacob Jervell (1925&ndash;2014), prest, professor i teologi, forfatter
* Sverre Jervell (1943&ndash;), diplomat og forsker
** Ellen Emmerentze Jervell (1990&ndash;), forfatter og journalist.

## Referanser
Neolucanus yunnanensis

***Neolucanus yunnanensis*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En stor (hannen 54-64 millimeter), bred, blank, svart hjortebille. Hannens kjever er lengre enm hodet, rette og knivformede med kraftige tenner på innersiden. Pronotum er avrundet, stort og bredt, knapt synlig punktert, noe innsnevret ved roten. Dekkvingene er svært blanke, nokså jevnbrede. Arten ligner mest på *[[Neolucanus baladeva]]*, men skiller seg fra denne ved en del trekk.

## Utbredelse
Arten er kjent fra Kina (Yunnan).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Odontolabini]]*
******* Slekten *[[Neolucanus]]* Thomson, 1862 – 57 arter
******** ***Neolucanus yunnanensis*** Schenk, 2024

## Referanser


## Eksterne lenker
* Bildegalleri
* 
*
Hostadvatnet

**Hostadvatnet** er en innsjø 4–6 kilometer sør for Farstad i Hustadvika kommune. Vatnets utløp er i nordenden, der Farstadelva renner ned til sjøen. Vatnet har rik bestand av smålaks og sjøørret, og er en viktig lokalitet for svømme- og vadefugler. Vatnet med kantsoner er vernet som Hostadvatnet naturreservat.

Fylkesvei 663 passerer østsiden av vatnet ved Frænabu fritidssenter.

## Referanser
Nidaros (nettavis)

***Nidaros*** er en lokalavis med base i Trondheim. Avisen fokuserer på nyheter fra Trondheim og Trøndelag, og dekker alt fra politikk, samfunn og folkeliv, til sport og næringsliv. *Nidaros* publiserer utelukkende digitalt innhold og er en del av Amedia-konsernet.

## Profil og innhold
*Nidaros* ble lansert i slutten av 2019 som en digital byavis for Trondheim. Initiativet kom fra Amedia, som ønsket å etablere en lokal utfordreravis i byen. Avisen har samme navn som den tidligere dagsavisen *[[Nidaros (avis)|Nidaros]]*, som ble utgitt fra 1902 til 1989.

I 2020 etablerte *Nidaros* både debattplattformen *Trønderdebatt* og næringslivssatsingen *NT24* i samarbeid med andre Amedia-aviser i regionen.

Avisen satser på fotball gjennom blant annet RBK-podkasten *Rotsekk* og ansettelsen av tidligere fotballtrener og journalist Otto Ulseth som sportskommentator.

## Redaksjon
Per april 2025 er Lorns Bjerkan ansvarlig redaktør og daglig leder i *Nidaros*. Han tiltrådte stillingen 25. mars 2024, etter å ha vært sjefredaktør i *[[Steinkjer24]]* og tidligere frontsjef i *Nidaros*.

Redaksjonen er på om lag 15–20 årsverk.

## Eierskap
*Nidaros* eies av Amedia, Norges nest største mediekonsern. Avisen har tidligere mottatt produksjonstilskudd fra staten og var i 2022 blant de ti avisene i Norge som mottok mest pressestøtte, med nesten 10 millioner kroner.

## Lesertall
I fjerde kvartal 2024 hadde *Nidaros*  daglige lesere. Avisen har etablert seg som en sentral aktør i Trondheim og bidrar til økt mediemangfold i byen.

## Eksterne lenker
* 
* 

## Referanser
Stampeverksvegen

**Stampeverksvegen** (1–7) er en vei i Olderdalen på Ranheim øst i Trondheim, 
som går fra Sverre Svendsens veg til Hammerverksvegen. 

Veien er oppkalt etter stampeverket i Vikelva.

## Kilder
*
Bautavegen (Trondheim)

**Bautavegen** (1–10) er en vei i Olderdalen på Ranheim øst i Trondheim, 
som går fra Stampeverksvegen til Kvernvegen. 

Veien er oppkalt etter to bautasteiner som opprinnelig prydet en gravhaug ved nedre Rønningen.
Steinene er nå plassert på tunet på gården Presthus.

## Kilder
*
Myrkevatnet

**Myrkevatnet** er en innsjø omtrent midt på halvøya mellom Syvdefjorden og Voldsfjorden på Sunnmøre. Størstedelen av vatnet ligger i Vanylven kommune, og en mindre del i øst ligger i Volda. 

Vatnets utløp er i øst rett ved grensa mellom de to kommunene, der det er bygget en enkel demning.

## Referanser
Fossbakken (Trondheim)

**Fossbakken** (1–14B) er en blindvei i Olderdalen på Ranheim øst i Trondheim, 
som går østover fra Hammerverksvegen. 

Veien er oppkalt etter eiendommen Fossen, som ligger øst for Vikelva.

## Kilder
*
Red Sebastian

**Seppe Guido Yvonne Herreman** (født 1999) kjent under artistnavnet **Red Sebastian**, er en belgisk sanger og låtskriver. Han representerte Belgia i Eurovision Song Contest 2025 med sangen «Strobe Lights».

## Karriere
Seppe Herreman ble født 13. mai 1999 i kystbyen Oostende i Belgia. I 2013 deltok han som fjortenåring i andre sesong av TV-programmet *Belgium’s Got Talent* på den flamske TV-kanalen . Med sangen «» av den amerikanske artisten Christina Aguilera nådde han finalen. Etter videregående studerte Herreman sang ved Kunsthøgskolen (KASK) i Gent, hvor han blant annet hadde den flamske sangeren Gustaph som lærer. Han har spilt piano siden han var ni år gammel.

I 2019 begynte han å opptre under navnet Red Sebastian, inspirert av den røde krabben Sebastian med jamaicansk aksent fra Disney-filmen *[[Den lille havfruen (film, 1989)|Den lille havfruen (1989)]]*. Herreman var stor fan av filmen som barn. I 2021 ga han ut debutalbumet *You*, med «Embrace Me» som hovedsingel. I 2024 deltok han i VTM sitt talentshow *Sing Again*, hvor han nådde finalen.

I 2025, etter å ha signert kontrakt med plateselskapet CNR Records, var Red Sebastian én av åtte finalister i TV-konkurransen *Eurosong 2025* på den flamske kanalen VRT 1, med sangen «Strobe Lights». Sangen er hans hyllest til den belgiske rave-kulturen. Han vant finalen med totalt 423 poeng, og sikret seg dermed retten til å representere Belgia i Eurovision Song Contest 2025. Han deltok i den første semifinalen, som ble avholdt 13. mai – på hans 26-årsdag.

## Fotnoter

## Referanser


## Eksterne lenker
* 
* 
*
Strobe Lights

«**Strobe Lights**» er en technolåt fremført av den belgiske sangeren Red Sebastian. Den ble skrevet av Red Sebastian, Astrid Roelants, Billie Bentein og Willem Vanderstichele (Hush), med produksjon av sistenevnte. Sangen representerte Belgia i Eurovision Song Contest 2025. Den nådde niendeplass på den belgiske singellisten.

## Bakgrunn og komposisjon
«Strobe Lights» ble skrevet av Red Sebastian, Astrid Roelants, Billie Bentein og Willem Vanderstichele (Hush), hvor sistnevnte også produserte sangen. I et intervju med det nettbaserte mediet *L’Eurovision Au Quotidien* beskrev Red Sebastian sangen som en morsom og blinkende natt ute. Eva Frantz fra YLE beskrev «Strobe Lights» som en «suggererende og mørk danselåt».
## Eurovision Song Contest 2025
### ''Eurosong 2025''
Den 13. januar 2025 kunngjorde VRT at de hadde valgt «Strobe Lights», fremført av Red Sebastian, som ett av bidragene til å delta i *Eurosong 2025* – den nasjonale finalen de organiserte for å velge sitt bidrag til Eurovision Song Contest 2025. Sangen vant *Eurosong 2025* den 1. februar 2025, da den fikk førsteplass både hos juryen og publikumsavstemningen, med totalt 432 poeng. Dermed kvalifiserte sangen seg til å representere Belgia i Eurovision Song Contest 2025.

### I Eurovision Song Contest
«Strobe Lights» deltok i semifinale 1 tirsdag 13. mai 2025.

## Referanser
Américo Ramos

**Américo d'Oliveira dos Ramos** er en politiker og økonom fra São Tomé og Príncipe som har vært øystatens statsminister siden 12. januar 2025. Han var før det direktør for São Tomé and Príncipes sentralbank, og han har også arbeidet i landets finansdepartement.

## Biografi
Ramos er født i São Tomé og Príncipe, men studerte ved Statsuniversitetet i Moskva fra 1989 og til han tok eksamen i økonomi i 1995. Han returnerte til São Tomé og arbeidet i finans- og planleggingsdepartementet fra 1995 til 1998. Han ledet departementets utgiftsavdeling fra 1998 til 2000, leder for budsjettavdelingen fra 2000 til 2001, budsjettdirektør fra 2001 til 2009, og direktør for statskassen fra 2009 til 2010. I 2010 ble Ramos finansminister, en stilling han hadde til 2012. Han ble finansminister igjen i 2014 og satt da til 2018. I 2019 ble han økonomirådgiver for president Evaristo de Carvalho (president 2016-2021).

Ramos ble arrestert i 2019 og satt fengslet i tre måneder anklaget for korrupsjon, hvitvasking og andre ulovligheter. Etter tre måneder i fengsel ble han frikjent av påtalemyndigheten.

I desember 2022 ble Ramos utnevnt til sjef for São Tomé and Príncipes sentralbank. Den 6. januar 2025 avsatte president Carlos Vila Nova regjeringen til statsminister Patrice Trovoada på grunn av at de angivelig manglet evne til å løse landets problemer. Han oppfordret Trovadas sentrum-høyreorienterte parti *Acção Democrática Independente* (Den uavhengige demokratiske aksjon, ADI) til innen 72 timer å presentere kandidater til ny statsminister. Den 9. januar utpekte presidenten Ilza Amado Vaz til ny statsminister, men hun trakk seg tre dager senere og begrunnet det med at hennes lederskap «ikke ville bidra til suksess for offentligheten og harmonisk og fredelig utvikling». ADI nominerte Adelino Pereira til ny statsministerkandidat, men Vila Nova pekte istedet ut Américo Ramos som ikke ble støttet av ADI, og som ble kritisert for å ignorere flertallet av nasjonalforsamlingen. 

## Referanser
Rainbow (jentegruppe)

**Rainbow** (koreansk: 레이보우, stilisert som **RAINBOW**) var en sørkoreansk jentegruppe under DSP Media. Gruppen besto av Woori, Seungah, Jaekyung, Noeul, Yoonhye, Jisook og Hyunyoung. Gruppen debuterte 12. november 2009 med studioalbumet Gossip Girl og ble oppløst i 2016. I november 2019 ble gruppen gjenopprettet for kun tiårsjubileet.

## Diskografi

### Studioalbum

* Over the Rainbow (2012)

### EP-er

* Gossip Girl (2009)
* So Girls (2011)
* Rainbow Syndrome Part 1 (2013)
* Rainbow Syndrome Part 2: Sunshine (2013)
* RB Blaxx (2014) (Rainbow BLAXX)
* Innocent (2015)
* Prism (2016)

### Singler

* *«Gossip Girl»* (2009)
* *«Not Your Girl»* (2010)
* *«A»* (2010)
* *«Mach»* (2010)
* *«To Me»* (2011)
* *«Sweet Dreams»* (2011)
* *«Hoi Hoi»* (2012)
* «Tell Me Tell Me» (2013)
* *«Sunshine»* (2013)
* *«Cha Cha»* (2014) 
* *«Black Swan»* (2015)
* *«*Whoo» (2016)
* *«*Aurora» (2019)

## Referanser
Martin Sæterhaugs veg

**Martin Sæterhaugs veg** (1–26F) er en bindvei i Olderdalen på Ranheim øst i Trondheim, 
som går i en sløyfe vestover fra Amtmannssvingen.

Veien er oppkalt etter syklisten og skøyteløperen Martin Sæterhaug (1882–1961). 

## Kilder
*
Edward Oldcorne

**Edward Oldcorne** (eller **Oldcorn**, *alias* **Hall**, født i 1561 i York i England, død 7. april 1606 i Red Hill nær Worcester) var en engelsk jesuittprest. 
## Liv og virke
### Bakgrunn
Foreldrene hans var mureren John Oldcorne og hans hustru Mary. Faren hans var protestant, og moren en katolikk som hadde sittet en tid i fengsel på grunn av sin tro.

Han ble utdannet ved *St Peter's School* i York, sammen med John  og Christopher Wright, samt Guy Fawkes.

### Prest
Oldcorne utdannet seg først til lege, men valgte senere å bli prest i stedet. Han gikk på *English College* i Reims, og så til Roma der han ble presteviet i 1587. Han ble jesuitt i 1588 og virket som prest i Worcestershire i 17 år.

I 1601 la Oldcorne ut på en pilegrimsreise til *St Winefride's Well* i Holywell i Flintshire i Wales, i håp om å bli helbredet for sin kreftsykdom. I 1605, etter at Oldcorne var kommet seg, besøkte han dette stedet sammen med flere andre mennesker, blant andre Henry Garnet, John Gerard, Oswald Tesimond og Everard Digby. Denne reisen ble deretter brukt som et av bevisene mot Oldcorne etter avsløringen av Kruttsammensvergelsen, der Oldcorne ble antatt å ha vært involvert. Han flyktet til Hendlip House sammen med blant andre Garnet, og der ble de arrestert den 27. januar 1606 etter å ha gjemt seg i åtte dager i et prestegjemme.

### Dødsdom
Under rettssaken ble Oldcorne dømt for å ha praktisert sin katolske tro (som ikke ble verdsatt i England på den tiden) og straffen var hengning, trekking og kvartering. 

Henrettelsen fant sted den 7. april 1606 ved Red Hill ved Worcester. 
## Saligkåring
Fader Edward Oldcorne ble saligkåret i 1929.

## Litteratur
*
*
*
## Referanser
Numedals-Laugens Brugseierforening

**Numedals-Laugens Brugseierforening**, forkortet **NLB**, er en forening som eies av kraftselskapene i Numedalslågen. Foreningen foretar reguleringer og forpliktelser knyttet til manøvrering og energiutnyttelse i vassdraget. Hensikten er å utnytte vannressursene til det beste for samfunnet, bl.a. for å gi god kraftproduksjon i vassdraget. Foreningen samordner også damsikkerhet og beredskap og sørger for samordnet opptreden i krisesituasjoner som flom. 

NLB ble stiftet i 1906 av eierne av sagbruk og møller langs Numedalslågen. Tømmerfløting var da en viktig virksomhet i elva.

Fra 2001 er disse kraftselskapene medlemmer: Statkraft Energi AS, Skagerak Kraft AS, Å Energi, Ringerikskraft Produksjon AS og Kongsberg Energiselskap AS. 

Lov om vassdragsreguleringer pålegger kraftselskapene å opprette reguleringsforeninger som NLB. 

## Referanser
Soy Luna

**Soy Luna** er en argentinsk telenovela produsert av Disney Channel Latin America, utviklet i samarbeid med Disney Channel Europe og Disney Channel Midtøsten og Afrika. Serien hadde premiere 14. mars 2016. Seriens hovedperson spilles av Karol Sevilla.

## Handling

### Sesong 1
Luna (Karol Sevilla) er en meksikansk tenåring som glad rulleskøyter gjennom livet. Som enhver jente på hennes alder bor hun med familien, går på skole og har vennegjengen sin. Hun har også jobb som budsjåfør i en gatekjøkkenrestaurant. Luna tilbringer mesteparten av tiden sin på rulleskøyter ved vannkanten av sin elskede by, og lytter til sanger komponert av hennes beste venn, Simón (Michael Ronda). Men livet hennes tar en uventet vending når foreldrene hennes får et tilbud hun ikke kan takke nei til: i morgen må familien Valente forlate sitt elskede hjem og flytte til et annet land, Argentina. Luna må tilpasse seg et nytt liv, nye venner og en ny skole, hvor en verden av luksus og eliter møtes, som har lite med henne å gjøre. Luna søker tilflukt i rulleskøytene sine og oppdager gjennom dem en rullebane, Jam & Roller, som tilbyr henne et nytt univers på hjul. I løpet av denne nye fasen av livet utvikler Luna sin lidenskap for rulleskøyter og dans og oppdager veien til nye venner og sin første kjærlighet, som hun finner i en person som er helt annerledes enn henne selv, Matteo (Ruggero Pasquarelli). Imidlertid blir hun hindret av den mest populære jenta på skolen og Matteos kjæreste, Ámbar (Valentina Zenere), som for enhver pris vil gjøre livet til Luna umulig.

## Skuespillere

* Karol Sevilla som *Luna Valente*
* Ruggero Pasquarelli som *Matteo Balsano*
* Valentina Zenere som *Ámbar Smith*
* Michael Ronda som *Simón Álvarez*
* Malena Ratner som *Delfina "Delfi" Alzamendi*
* Agustín Bernasconi som *Gastón Perida*
* Katja Martínez som *Jazmín Carbajal*
* Ana Jara som *Jimena "Jim" Medina*
* Jorge López som *Ramiro Ponce*
* Chiara Parravicini som *Yamila "Yam" Sánchez*
* Gastón Vietto som *Pedro Arias*
* Lionel Ferro som *Nicolás "Nico" Navarro*
* Carolina Kopelioff som *Nina Simonetti*
* Luz Cipriota som *Tamara Ríos* (säsong 1)
* Lucila Gandolfo som *Sharon Benson*
* David Murí som *Miguel Valente*
* Ana Carolina Valsagna som *Mónica Valente*
* Estela Ribeiro som *Juliana*

## Referanser


## Eksterne lenker
*
Orange Caramel

**Orange Caramel** (koreansk: 오렌지 캬라멜) var en undergruppe av den sørkoreanske jentegruppen After School dannet av Pledis Entertainment. Gruppen besto av Nana, Raina og Lizzy. Orange Caramel debuterte 16. juni 2010, med singelen "Magic Girl".

## Diskografi

### Studioalbum
* Lipstick (2012)
* Orange Caramel (2013)

### EP-er

* *The* *First Mini Album (2010)*
* *The Second Mini Album* *(2010)*

### Singelalbum

* *Bangkok City* *(2011)*
* Shanghai Romance (2011)
* Catallena (2014)
* *My Copycat* *(2014)*
Gråkollfjellet

**Gråkollfjellet** er et fjell helt vest på Magerøya i Finnmark, fem kilometer sør-sørvest for Gjesvær. 

Toppen er det høyeste punkt på Magerøya. Nærmeste høyere punkt er *Davit Skuohtagáisá* i sørøst på Porsangerhalvøya, mellom Kåfjorden og Lafjorden.

## Fotnoter



## Referanser
DNCE

**DNCE** er en amerikansk danserockband. Bandet består av vokalist Joe Jonas, trommeslager Jack Lawless, bassist/keyboardist Cole Whittle og gitarist JinJoo Lee. Bandet debuterte i 18 september 2015 med singelen «Cake by the Ocean» som nådde topp 10 på flere singellister, inkludert Billboard Hot 100, hvor den toppet seg som nummer 9. 

## Diskografi
#### Album
* DNCE (2016) 

#### EP-er
* Swaay (2015) 
* People to People (2018)

## Referanser


## Eksterne lenker
* 
* 
* 
*
What the Hell Just Happened?

«**What the Hell Just Happened?**» er en sang av den britiske country-popgruppen Remember Monday. Sangen ble utgitt 7. mars 2025 gjennom det uavhengige plateselskapet The Other Songs, og ble skrevet av gruppemedlemmene Charlotte Steele, Holly-Anne Hull og Lauren Byrne, sammen med Julie Aagaard, Kes Kamara, Sam Brennan, Thomas Stengaard og Tom Hollings. Sangen er Storbritannias bidrag i Eurovision Song Contest 2025, og det er det første bidraget fremført av en jentegruppe som representerer landet siden 1999.

## Eurovision Song Contest
Storbritannias kringkaster for Eurovision Song Contest, BBC kunngjorde sin intensjon om å delta i Eurovision Song Contest 2025 16. oktober 2024, og bekreftet et internt utvalg ledet av Andrew Cartmell, som ble utnevnt til leder for delegasjonen for landet, og David May. 

29. januar 2025, under The Scott Mills Breakfast Show på BBC Radio 2, bekreftet Scott Mills at det britiske bidraget allerede var valgt ut og at arbeidet var i gang med den endelige presentasjonen. 7. februar 2025 uttalte BBC Radio 1-vertene Natalie O'Leary og Vicky Hawkesworth at Remember Monday hadde blitt valgt ut til å representere Storbritannia i Basel; BBC reagerte ikke på spekulasjonene. Den 7. mars 2025, under The Scott Mills Breakfast Show, ble Remember Monday offisielt bekreftet som de britiske representantene med sangen What the Hell Just Happened?. 

## Referanser
Baller (Abor & Tynna-sang)

«**Baller**» er en sang av den østerrikske musikkduoen Abor & Tynna fra deres debutstudioalbum, *Bittersüß*. Den ble utgitt 24. januar 2025 gjennom Jive Records. Baller skal representere Tyskland i Eurovision Song Contest 2025. Det er den første sangen skrevet helt på tysk som representerer landet siden 2007.

## Eurovision Song Contest
I en konkurranse som spenner over fire show fra 14. februar til 1. mars 2025, ble utvalget på 3 281 søkere begrenset til 24 konkurrerende aktører som fremførte coverlåter og egne originalsanger. Etter eliminering av 15 flere akter, fant finalen og superfinalen sted 1. mars. I motsetning til tidligere år, ble vinneren utelukkende valgt gjennom offentlig avstemning. En tidlig favoritt blant jurypanelmedlemmene Conchita Wurst og Nico Santos, duoen vant den offentlige avstemningen med 34,9 % av alle stemmene.

## Referanser
Esa diva

«**Esa diva**» er en sang av den spanske sangeren Melody, skrevet av henne selv sammen med Alberto Fuentes Lorite. Den ble utgitt 20. desember 2024, produsert av Joy Deb, Peter Boström og Thomas G:son, for Benidorm Fest 2025, som den til slutt vant og vil dermed representere Spania i Eurovision Song Contest 2025. En fornyet versjon av sangen, produsert av Eighty4, Rick Parkhouse, George Tizzard og Guillem Vila Borras, ble utgitt 13. mars 2025.

## Eurovision Song Contest
RTVE arrangerte en konkurranse med 16 deltakere, Benidorm Fest 2025, den fjerde gjentakelsen av arrangementet, for å velge dens bidrag til Eurovision Song Contest 2025. Den besto av to semifinaler bestående av åtte sanger, med de fire beste sangene i hver semifinale. Resultatene av hvert show ble bestemt gjennom en kombinasjon av offentlig fjernavstemning, en mobilapp-avstemning og en ekspertjury. Kategoriene utgjorde henholdsvis 25 %, 25 % og 50 % av de totale stemmene.

RTVE annonserte «Esa diva» som en konkurrerende sang i utvalget 12. november 2024, og ga den ut 20. desember 2024. Den ble plassert i den andre semifinalen, hvor den ble trukket til sist. 30. januar 2025 kvalifiserte den seg fra semifinalen, etter å ha endt i øverste halvdel av juryen og offentlige stemmer. 1. februar 2024 ble «Esa diva» fremført sist i finalen, og vant konkurransen etter å ha fått førsteplassen fra fjernavstemningen og tredjeplassen fra juryen. Som et resultat ville den representere Spania i Eurovision Song Contest 2025. Den kom på 24. plass med 37 poeng.

## Referanser
New Day Will Rise

«**New Day Will Rise**» er en sang av den israelske sangeren Yuval Raphael. Skrevet av Keren Peles og produsert av Tomer Biran, den ble utgitt 9. mars 2025. Sangen representerte Israel i Eurovision Song Contest 2025. 

## Eurovision Song Contest
Israels kringkaster for Eurovision Song Contest, Israels offentlige kringkastingsselskap (IPBC/Kan), benyttet reality-sangkonkurransen HaKokhav HaBa til å velge sin sanger til Eurovision Song Contest 2025. På slutten av konkurransen gikk Yuval Raphael som seirende ut den 22. januar 2025, og vant konkurransen til å representere. Låtskrivingsprosessen for kringkasterens bidrag hadde startet tre uker tidligere, med en intern komité ledet av Barak Itzkovitch. 

Utvelgelsen foregikk i to runder. I første runde ble de 54 bidragene lyttet til og det ble avholdt en avstemningsrunde blant komiteens medlemmer og de tre beste sangene ble kåret. Etterpå spilte Raphael inn nye versjoner av sangene med sin egen stemme. Komiteens medlemmer samlet seg igjen og hørte på de tre sangene, denne gangen i Raphaels stemme, og det ble holdt en ny avstemningsrunde. Sangen "New Day Will Rise", skrevet av Keren Peles og produsert av Tomer Biran, ble enstemmig valgt av alle komitémedlemmene. Tekstene ble deretter sendt for godkjenning til European Broadcasting Union, som er ansvarlig for Eurovision Song Contest. 17. februar ble det kjent at sangen var godkjent.  

## Referanser